Afrikansa linguo

Afrikansa esas Germanala linguo qua originis de la Nederlandana, qua parolesas precipue en Sudafrika e Namibia. Ol originis de la linguo parolita dal Nederlandana koloniigisti qui habitis Kab-kolonio. Pos kelka tempo, ol aquiris propra karakterizivi ed enkorpigis vorti del Angla, Malaya, Portugalana e Zulua lingui.

Afrikans esas la matrala linguo di preske 7 milion habitanti (13,5%) en Sudafrika, ol esas la triesma granda linguo di lando (pos Zulu-linguo e Xosa-linguo). En Namibia ol esas la matrala linguo di 11% de la populo, ma uzata kom interlinguo en la tota lando.

Kategorio:Germana lingui
Kategorio:Lingui di Sudafrika